**ОТЧЕТ НА УПРАВЛЕНИЕТО**

**НА “СНАБДЯВАНЕ И ТЪРГОВИЯ – МО” ЕООД**

**за ПЪРВО ТРИМЕСЕЧИЕ НА 2015 г.**

“Снабдяване и търговия–МО” ЕООД е създадено със Заповед на Министъра на отбраната № ОХ 414/05.11.1996 г. с предмет на дейност вътрешна и външна търговия, маркетинг, представителство, посредническа и комисионна дейност и други търговски дейности, не забранени със закон.

Дружеството е вписано с решение № 1/28.12.1996 г. на Софийски градски съд по ф.д.№ 14747/96 г.

С решение 2/19.02.1999 г. на СГС е вписано увеличаване на капитала на Дружеството от 50,000.00 /петдесет хиляди/ неденоминирани лева за сметка на печалбата. Вписването е направено, съгласно Заповед на Министъра на отбраната № ОХ 826/02.11.1998 г.

С решение 3/28.07.1999 г. е деноминиран капитала, който става 5 000 /пет хиляди/ нови лева, разпределен в 500 /петстотин/ дяла по 10 /десет/ лева всеки един.

С решение № 9/28.09.2004 г. е увеличен капитала на Дружеството с непарична вноска от 5,000.00 /пет хиляди/ лева на 137,640.00 /сто тридесет и седем хиляди шестстотин и четиридесет/ лева. Увеличението на капитала е със стойността на непарична вноска, внесена от едноличния собственик, а именно – апартамент, находящ се в гр.София, бул.”Цар Освободител” № 8, ет. 1 на стойност 132,640.00 /сто тридесет и две хиляди шестстотин и четиридесет / лева.

С решение № 10/ 25.03.2005 г. е променен адреса на управление в София, район Център, бул. “Цар Освободител” № 8, ет.1,ап.1.

С решение № 11/ 29.11.2006 г. на основание чл.148, ал.1,т.1 от ТЗ е вписано едновремено увеличение и намаление на капитала на Дружеството, в следствие на което капитала на Дружеството е в размер на 155,000.00 /сто петдесет и пет хиляди/ лева. Намалението на капитала е със стойността на непарична вноска, внесена от едноличния собственик на капитала, а именно – апартамент, находящ се в гр.София, бул. ”Цар Освободител” № 8, ет.1 на стойност 132,640.00 /сто тридесет и две хиляди шестстотин и четиридесет/ лева. Увеличението в размер на 150,000.00 /сто и петдесет хиляди/ лева е за сметка на допълнителните резерви.

С протокол № РД - 36 - 17/06.10.2008 г. на Министъра на отбраната е увеличен капитала на Дружеството чрез записване на нови дялове от 155,000.00 /сто петдесет и пет хиляди/ лева на 674,270.00 /шестстотин седемдесет и четири хиляди двеста и седемдесет /лева с непарична вноска от имущество на обща стойност 519,270.00 /петстотин и деветнадесет хиляди двеста и седемдесет/ лева, представляваща собствеността на движими вещи-частна държавна собственост.

С постановление № 140/04.06.2009 г. бе създаден Институт по отбрана, в който влиза и бившата ИА „Изпитвания, контрол и измервания на въоръжение, техника и имущества”. С влизането в сила от 10.07.2009 г. на новото щатно разписание се извърши фактическото разделяне между “Снабдяване и търговия **–** МО” ЕООД и ИА „Изпитвания, контрол и измервания на въоръжение, техника и имущества”.

С протокол № РД - 36 - 38/11.11.2011 г. на Министъра на отбраната бе сменен адреса на управление на Дружеството както следва: гр. София, ул.”Искър” № 8, ет.5. Извършено бе намаление на капитала със сумата от 344,299.00 /триста четиридесет и четири хиляди двеста деветдесет и девет/ лева, представляваща непарична вноска - движими вещи-частна държавна собственост, предадени на Института по отбрана, и едновременно увеличение със същата сума за сметка на допълнителните резерви.

С протокол № РД - 36 - 3/28.02.2014 г. на Министъра на отбраната за управител на Дружеството е избран Димитър Пенчев Минев. С удостоверение изх. № 20140310135723 от 10.03.2014 г. е извършено вписването му в Агенцията по вписвания.

С протокол № РД - 36 - 41/20.10.2014 г. на Министъра на отбраната е освободен Димитър Пенчев Минев и е назначен за управител Кирил Георгиев Ангелов.

С протокол № РД - 36 - 46/10.12.2014 г. на Министъра на отбраната за управител на Дружеството е избрана Росица Гинчева Русева и е освободен Кирил Георгиев Ангелов. С удостоверение изх. № 20141217154047 от 17.12.2014 г. е извършено вписването му в Агенцията по вписвания.

Дружеството притежава пълен лиценз за износ и внос на продукти, свързани с отбраната, определени в Списъка на оръжията, при спазване разпоредбите на действащото законодателство, валиден до 04.03.2016г. и Разрешение за търговия с оръжия, боеприпаси, взривни вещества и пиротехнически изделия, валидно до 04.08.2016 г.

Дружеството изготвя финансовите си отчети в съответствие с изискванията на българското законодателство и Национални стандарти за финансови отчети за малки и средни предприятия. За нерешени въпроси в българския закон, Дружеството прилага политика в съответствие с Международните стандарти за финансови отчети /МСФО/.

Отчетният период за изготвяне на финансовия отчет е 01 януари – 31 март 2015 г. Представена е сравнителна информация и за предходния период. Датата на изготвяне на отчета е 31 март 2015 г. Финансовият отчет е изготвен в хиляди левове и всички оповестени суми са в хиляди левове, освен, ако изрично не е посочено друго.

Финансовият отчет е изготвен въз основа на счетоводното предположение за действащо предприятие. На ръководството на Дружеството не са известни обстоятелства, които да поставят под съмнение този принцип.

I. АНАЛИЗ НА ФИНАНСОВОТО СЪСТОЯНИЕ

“Снабдяване и търговия **–** МО” ЕООД е реализирало за първото тримесечие на 2015 г. обем продажби в размер на 130 380,51/сто и тридесет хиляди триста и осемдесет лева и 51ст./лева, спрямо 6 136 860,56 /шест милиона сто тридесет и шест хиляди осемстотин и шестдесет лева и 56 ст./ лева за същия период на 2014 г. Продажбите по видове дейности са както следва: от борсови договори 90 060,51/деветдесет хиляди и шестдесет хиляди лева и 51 ст./ лева за 11 бр. договори, от продажба на стоки с двойна употреба 40 320,00/четиридесет хиляди триста и двадесет лева и 00 ст./ лева за 1 бр. договори. За същия период на предходната година са реализирани 25 бр. борсови договори на стойност 79 353.32/седемдесет и девет хиляди триста петдесет и три лева и 32 ст./ лева, а от продажба на стоки с двойна употреба на стойност 6 057 507.24/шест милиона и петдесет и седем хиляди петстотин и седем лева и 24 ст./ лева. за 25 бр.

През периода отдел "Съхранение и разпореждане с движими вещи" изпълняваше задачи в следните основни направления:

* Съхранение и търговска реализация на излишните за Българската армия имущества
* Участие в инвентаризацията на складовите наличности в РСБ Пловдив и Казанлък и приемане на имуществата от новите МОЛ
* Подготовка за преместване на движимите вещи от райони, собствеността върху които е прехвърлена на други юридически лица
* Анализ на състоянието на складовите бази и предприемане на стъпки по подобряване състоянието на тяхната инфраструктура

През отчетния период пазарната реализация на движимите вещи се извършваше чрез „Софийска стокова борса” АД . Утвърдени бяха ***24 бр.*** комисионни договори/допълнителни споразумения и сключени ***25 бр***. борсови договори на обща стойност ***75 050,42 лева (без ДДС).***

Разпределени по видове имущества приходите от тях са както следва:

| **№ по ред** | Вид имущество | **Приход в лева (без ДДС)** |
| --- | --- | --- |
|  | Инженерно техническо имущество | 301,75 |
|  | Вещево имущество | 20 170.24 |
|  | Вещева техника | 9.00 |
|  | Продоволствена техника | 7 051.26 |
|  | КЕИ | 1 934.88 |
|  | Противопожарни средства | 213.50 |
|  | Строителни материали | 813.02 |
|  | ГСМ техника и имущества | 3 569.64 |
|  | Учебнотехнически средства | 32.40 |
|  | Свързочна техника, ЕИМ и имущества | 725.40 |
|  | Товаро-разтоварна техника | 709.10 |
|  | Машини и съоръжения | 1 259.05 |
|  | Медицинска техика и имущества | 1 294.34 |
|  | Инструменти и приспособления | 409.27 |
|  | Автомобилна техника и имущества | 13 400.00 |
|  | Химическа техника и имущества | 52.56 |
|  | Общоразходни материали | 266.74 |
|  | АБТ-Зип имущество | 22 838.27 |
| **Общо реализирани приходи от продажба на движими вещи:** | | **75 050.42** |  |

Разпределението на приходите по регионални складови бази е следното:

|  |  |
| --- | --- |
| РСБ | **Реализирани приходи**  **в лева (без ДДС)** |
| РСБ - Божурище | 287.33 |
| РСБ - Плевен | 4 538.32 |
| РСБ - Разград | 841.55 |
| РСБ - Балчик | 0.00 |
| РСБ - Ямбол | 52 532.04 |
| РСБ - Казанлък | 15 200.00 |
| РСБ - Пловдив | 1 651.18 |
| **Общо за дружеството:** | **75 050.42** |

На общини и ведомства бяха предоставени безвъзмездно следните движими вещи:

|  |  |  |
| --- | --- | --- |
|  | **Вид имущесво** | **Балансова стойност на безвъздмесно предоставени движими вещи в лева (без ДДС)** |
|  | 122 мм гаубица М-30 - 1 бр. | 530.00 |
|  | 100 мм ПТО МТ-12 - 2 бр. | 1280.00 |
|  | Гилзи месингови 152 мм /неснарядени/ - 5 бр. | 70.15 |
|  | Техника (автомобилна, верижна и др.) - 10 бр. (5 бр. ЗИЛ-131; 2 бр. УАЗ-452, 1 бр. УАЗ-469, базова машина БЛГ 60М /без мостова ферма/ и булдозерно устройство БТУ-55) | 25662.50 |
|  | Инженерно имущество | 1695.00 |
|  | КЕИ, вещево, медицинско, продоволствено и др. имущества | 1150.31 |
|  | **Общо (в лева):** | **30387.96** |

През периода бяха изготвени и изпратени в дирекция „Търговски дружества и отбранително-мобилизационна подготовка” ***36 бр.*** списъци за оценка/преоценка на движими вещи с общо предназначение. В отдела са получени ***21 бр.*** утвърдени протоколи (част от които са по задания от предходни години). Приоритетно за оценка/преоценка бяха предлагани имущества от подлежащи на освобождаване складови райони, както и от такива с неподходяща за съхранение на движими вещи инфраструктура.

С цел разширяване на търговската дейност на дружеството бяха предприети стъпки за получаване на разрешение за търговска реализация на движимите вещи и на другите стокови борси.

Усъвършенстван беше пропускателният режим в регионалните складови бази, с което се подобриха условията за приемане на имущества от военните формирования и изтеглянето им от клиенти на дружеството.

Само от продажбата през първо тримесечие на 2015 г., отдел „Търговска дейност с продукти, СО и ИТДУ” има внесени в бюджета на МО 40 320,00/четиридесет хиляди триста и двадесет лева и 00 ст./ лева.

Изпълнението на утвърдения „План – график за натоварване и извозване на неизтеглените боеприпаси от фирми съконтрагенти на „Снабдяване и търговия – МО” ЕООД е неритмично. Много от фирмите имат затруднения при намирането на свободни складови площи за боеприпаси. Предлагаме да се ускори процеса по продажбата на обявените за излишни на Министерство на отбраната имоти, подходящи за съхранение на ОБВВПИ.

Общите приходи от обичайната дейност на дружеството за първо тримесечие на 2015 г. са в размер на 450 000,00 /четиристотин и петдесет хиляди / лева. Нетните приходи от продажби на „Снабдяване и търговия – МО” ЕООД са 443 000.00 /четристотин четиридесет и три хиляди/ лева. В структурно изражение 98,44 % представляват нетни приходи от продажби за първо тримесечие на 2015 г.

Относителните дялове на отделните видове приходи, отнесени към общия размер на нетните приходите за първо тримесечие на 2015 г., са както следва:

* 0,45% приходи от основната дейност-комисионерство;
* 99,03 % или 438 750.00/четристотин тридесет и осем хиляди седемстотин и петдестлева и 00 ст,/ лева получено възнаграждение, съгласно рамково споразумение № УД-12-53/31.10.11 г;
* 0.52 % приходи от комисионни възнаграждения по сделки от продажба на движими вещи.

За първо тримесечие на 2015г. Дружеството е направило общо разходи в размер на  526 000.00 /петстотин двадесет и шест хиляди/ лева, при всичко разходи за същия период на предходната година в размер на 667 000 .00 /шестотин шестдесет и седем хиляди/ лева.

В общата структура на разходите за първо тримесечие на 2015 г. разходите за дейността са 526 000.00 /петстотин двадесет и шест хиляди/ лева или 100% от общите разходи. За същия период на 2014 г. са 666 000.00 /шестотин шестдесет и шест хиляди/ лева или 99.85 %. Няма финсови разходи за първо тримесечие на 2015 г.

Формираният финансов резултат на “Снабдяване и търговия – МО” ЕООД за първо тримесечие на 2015г. е счетоводна загуба размер на 76 000.00 / седемдесет и шест хиляди/ лева.

Към 31. 03.2015 г. Дружеството разполага с дълготрайни материални активи с отчетна стойност 810 000.00 /осемстотин и десет хиляди/ лева срещу 835 000.00 /осемстотин тридесет и пет хиляди/ лева към 31.12.2014 г.

Дълготрайните материални и нематериални активи се амортизират, като последователно се прилага линейният метод на амортизация и е прието данъчно признатите разходи за амортизация да не превишават счетоводните разходи за амортизация. Методът не е променян в сравнение с този през предходните години.

Към 31.03.2015 г. Дружеството разполага с краткотрайни активи в размер на 2 653 000.00 /два милиона шестотин петдесет и три хиляди / лева при 2 944 000.00 /два милиона деветстотин четиридесет и четири хиляди / лева към 31.12.2014 г. Видовете краткотрайни активи са, както следва:

**Краткотрайни активи /в хиляди лева/**

|  |  |  |
| --- | --- | --- |
|  | **2015** | **2014** |
| краткотрайни мат. активи | 2 | 1 |
| краткосрочни вземания | 1098 | 846 |
| парични средства | 1540 | 2 084 |
| разходи за бъдещи периоди | 13 | 13 |

Сравнителният анализ показва намаление на паричните средства. Краткосрочните вземания са с текущ характер и са формирани от подписаните комисионни договори с Министерство на отбраната, съгласно които плащането на комисионните възнаграждения и услугата се извършва за период до 90 дни. Другите вземания са формирани от установени липси на материално отговорно лице срещу което е заведено дело и от гаранции преведени на Министерство на отбраната по обществени поръчки. Вземанията са представени по стойността им при възникване и са краткосрочни. Не е отчитана обезценка, тъй като Дружеството счита, че ще ги реализира в размера, посочен в баланса.

В разходите за бъдещи периоди са с текущ характер и в голямата си

част представляват такса за лицензии на Дружеството, застраховки, абонаменти за 2015 г. и други.

Задълженията на “Снабдяване и търговия **–** МО” ЕООД към 31.03.2015 г. са 385 000.00 /триста осемдесет и пет хиляди/ лева,които значително намаляват от предходната година където са 625 000.00 /шестотин двадесет и пет хиляди/ лева.

**Задължения /в хиляди лева/**

|  |  |  |
| --- | --- | --- |
|  | **2015** | **2014** |
| към доставчици | 10 | 10 |
| Получени аванси |  |  |
| към персонала | 112 | 143 |
| към осигурителни предпр. | 38 | 44 |
| данъчни задължения | 49 | 23 |
| др. краткосрочни задължения | 176 | 405 |

з

Анализът на данните показва, че задълженията към персонала са формирани от начислената работна заплата на персонала към месец март изплатени през месец април на 2015 г. Данъчните задължения са формирани от начислено ДДС за м.март 2015 г. и данъци при източника. Останалата част от други краткосрочни задължения в размер са от преведени от клиенти гаранции за добро изпълнение по сключени договори, които се възстановяват на контрагентите след изтегляне на стоките и подписване на приемо-предавателните протоколи.

Няма концентрации на кредитен риск. Излагането на Дружеството на кредитен риск се намалява от изискването клиентите да заплащат сделките авансово.

**Основни финансови показатели**

За финансово състояние на Дружеството цялостна представа се добива от показателите, характеризиращи това. Коефициентите за рентабилност, ефективност, ликвидност и платежоспособност, финансова автономност и задлъжнялост, капиталови ресурси много точно характеризират специфичните особености в развитието на „Снабдяване и търговия-МО” ЕООД през 2015 г.

Основните показатели за финансово-счетоводен анализ за първо тримесечие на 2015 г., сравнени със същия период на предходната година, са както следва:

**Коефициент на рентабилност:**

|  |  |  |
| --- | --- | --- |
| **Коефициент на рентабилност** | **2015** | **2014** |
| Приходи от продажби | (0.172) | 0.166 |
| Собствен капитал | (0.025) | 0.042 |
| Пасиви | (0.197) | 0.119 |
| Капитализация на активите | (0.022) | 0.027 |

Коефициентите на рентабилност за първо тримесечие на 2015 г са отрицателни величини , тъй като финансовия резултат е загуба и показват възвръщаемостта на капитала на Дружеството.

**Коефициент на ликвидност:**

|  |  |  |
| --- | --- | --- |
| **Коефициент на ликвидност** | **2015** | **2014** |
| обща | 6.857 | 3.877 |
| бърза | 6.852 | 3.876 |
| незабавна | 4.000 | 2.778 |
| абсолютна | 4.000 | 2.778 |

Коефициента за ликвидност превишава единица, което означава, че Дружеството разполага с краткотрайни активи, които са повече от задълженията му към балансовата дата. Тоест степента на риска Дружеството да изпадне в състояние на невъзможност да посрещне задълженията си е твърде малка.

**Коефициент на финансова автономност:** За 2015 г. този показател е 7.938 при 2.872 за същия период на 2014 г. Показателят за финансова автономност за 2015 г. показва степента на финансова независимост на Дружеството от ползването на чужди средства. Собственият капитал на Дружеството към 31.03.2015 г. е формиран от: основен капитал – 674 000.00 /шестстотин седемдесет и четири хиляди/ лeвa, целеви резерви – 2 377 000.00 /два милиона триста седемдесет и седем хиляди/ лева и неразпределена печалба за 2014 г. 81 000.00 /осемдесет и една хиляди/ лева, както и текуща загуба за периода 76 000.00 /седемдесет и шест хиляди/лева. Спрямо същия период на предходната година е налице намаление на този показател.

**Коефициент на ефективност:** На приходите 1.187 при 0.865 за 2014 г. На разходите 0.842 при 1.156 за 2014 г.

Показателите за ефективност характеризират съотношението на приходите и разходите. От получените данни се наблюдава увеличение за 2015 г. с 0.322 приходи на 1 лев разходи, спрямо същия период на 2014 г. Реципрочният му показател сочи колко разходи са направени срещу един лев приходи, в случая имаме намаление с 0.314 на разходите на един лев приходи.

**Предвиждано развитие на „Снабдяване и търговия** – **МО” ЕООД**

Ръководството няма планове или намерения, които да предвиждат съществено ограничение на мащабите на дейността и/или преобразуване в прогнозируемо бъдеще в период минимум до една година на Дружеството от датата на съставяне на финансовия отчет.

Ръководството на „Снабдяване и търговия –МО” ЕООД ще се придържа през 2015 година към оздравителна програма по отношение на намаляване на разходите. Също така ще се търсят възможности за увеличаване на приходите чрез търговски сделки извън Рамковото споразумение с Министерство на отбраната.

В допълнение, потвърждаваме, че извършихме анализ и оценка на икономическата среда, в която се развива дейността на Дружеството във връзка с финансовата криза и икономическия спад в стопанския живот на страната. Едноличния собственник на капитала в лицето на Министерство на отбраната не е декларирал пред ръководството на Дружеството намерение за преструктуриране на дейността на Дружеството през 2015 г. Планираме през 2015 г. Дружеството да запази обхвата на дейността, доколко е възможно в рамки, близки до одобрен от нас бюджет. Придвижда се сключване на външно – търговски договори за комисионерски услуги. Не очакваме и не планираме прекратяване на експлотацията на активите на Дружеството.

**Органи на управление**

„Снабдяване и търговия – МО ЕООД” се управлява към 31.03.2015 г. от Росица Гинчева Русева - управител. Едноличният собственик на капитала Министерство на отбраната на Р. България е назначил и контрольор – Хранимир Генчев. През годината срещу Ръководния състав не са налагани административни наказания.

**Структура на „Снабдяване и търговия – МО” ЕООД**

„Снабдяване и търговия – МО” ЕООД няма регистрирани клонове, офиси и представителства, обособени на самостоятелен баланс. Звената на Дружеството са разположени на територията на Р. България. Управлението на Дружеството е в гр. София, ул. „Искър” № 8.

Персоналът в Дружеството към 31.03.2015 г. наброява 93 служители. По образователен ценз основно са работещите със средно и висше образование. Ръководните и възловите места се заемат от хора с висше образование.

**Отговорности на ръководството**

Според българското законодателство ръководството следва да изготвя финансов отчет за всяка финансова година, който да дава вярна и честна представа за състоянието на Дружеството в края на отчетния период и неговите финасови резултати. Ръководството е изготвило приложения тук финансов отчет в съответствие с националното законодателство.

Ръководството потвръждава, че е прилагало последователна адекватна счетоводна политика и при изготвяне на финансовите отчети към 31.03.2015 г. е спазен принципът на предпазливостта при оценка на активите, пасивите, приходите и разходите.

Ръководството също така потвръждава, че финансовите отчети са изготвени на принципа на действащото предприятие.

Гл.счетоводител: Управител:

20.04.2015

гр. София